b'\n_START_ARTICLE_\nPengestr\xc3\xb8msopg\xc3\xb8relse\n_START_SECTION_\nInvesteringernes likviditetsvirkning\n_START_PARAGRAPH_\nPengestr\xc3\xb8mme fra investeringsaktiviteter omfatter betalinger, som f\xc3\xb8lger af k\xc3\xb8b og salg af anl\xc3\xa6gsaktiver. K\xc3\xb8bes og s\xc3\xa6lges kapitalandele (dattervirksomheder), som det er tilf\xc3\xa6ldet med ISS i tabellen til h\xc3\xb8jre, vil det ofte v\xc3\xa6re et krav, at k\xc3\xb8b og salg vises s\xc3\xa6rskilt.\n_START_SECTION_\nFinansieringens likviditetsvirkning\n_START_PARAGRAPH_\nPengestr\xc3\xb8mme fra finansieringsaktivitet omfatter alle betalinger vedr\xc3\xb8rende virksomhedens finansiering, som ikke er driftsrelateret (passiver). B\xc3\xa5de betalinger i forbindelse med egenkapitalen (herunder betalte udbytter) og fremmedkapitalen er omfattet._NEWLINE_Anskaffes eksempelvis en ejendom, som finansieres med et realkreditl\xc3\xa5n, vil anskaffelsen optr\xc3\xa6de under investeringsaktiviteter (udbetaling), mens bel\xc3\xa5ningen optr\xc3\xa6der under finansieringsaktiviteter (indbetaling).'